Klasa:601-02/20-02-23

Ur.Br.2168/01-380/02-20-137

Pula – Pola , 6.svibnja 2020.

PROTOKOL PREVENCIJE I POSTUPANJA

ZA VRIJEME RADA U POSEBNIM UVJETIMA UZROKOVANIM COVID-19

DV – SI „RIN TIN TIN“ PULA – POLA



S A D R Ž A J

1. UVOD

2. PRILOZI MJERA I UPUTA ZA PREVENCIJU I SUZBIJANJE EPIDEMIJE COVIDA 19 ZA USTANOVE RANOG I PREDŠKOLSKOG ODGOJA HZJZ,STOŽERA IŽ,MINISTARSTVA ZNANOSTI I OBRAZOVANJA I VLADE RH TE ZZJZIŽ

3. IMENOVANJE RADNE SKUPINE ZA PRAĆENJE I PREVENCIJU PREVENTIVNOG PROGRAMA RADA COVID 19

4. MJERE PREVENCIJE PREMA UPUTAMA

4.1. EDUKACIJA I INFORMIRANJE DJELATNIKA

4.2. UPORABA DEZINFEKCIJSKIH SREDSTAVA I ZAŠTITNE OPREME

4.3. IZOLACIJSKA SOBA/PROSTORIJA

5. PROTOKOL POSTUPANJA U SITUACIJI ZARAZE KORONAVIRUSOM

6. MJERE ČIŠĆENJA PROSTORA- IZOLACIJSKE SOBE/PROSTORA

7. SURADNJA SA ZZJZIŽ

8. SURADNJA I INFORMIRANJE RODITELJA

9. PRAĆENJE SLUŽBENIH OBJAVA IZ NADLEŽNIH DRŽAVNIH INSTITUCIJA

10. ZAKLJUČAK

1.UVOD

Svjetska zdravstvena organizacija (WHO) 11. ožujka 2020. godine proglasila je globalnu pandemiju koronavirusom. Nacionalni stožer civilne zaštite RH, Stožer civilne zaštite IŽ i Vlada RH 13. ožujka 2020. godine donose odluku o prekidu rada u dječjim vrtićima u periodu od 13.ožujka 2020. do opoziva, kao i u drugim odgojno-obrazovnim ustanovama Istarskoj Županiji.

Tijekom trajanja posebnih uvjeta rada, u navedenom periodu, djelatnici kojima je izdana dozvola-propusnica za rad dužni su po nalogu ravnatelja i potreba službe dolaziti na radno mjesto u ustanovu i obavljati svoje radne obaveze pod posebnim okolnostima i uvjetima propisanim ovim Protokolom i to od 13.ožujka. Sukladno odlukama, gore navedenih službi, DV-SI „Rin Tin Tin“ Pula od 11.svibnja 2020. godine primjenjuje posebne uvjete rada, uz mogućnost promjene opće sigurnosne situacije vezane uz Pandemiju.

Povratkom svih ili dijela zaposlenika na posao, primjenjivati će se odredbe ovog Protokola.

Protokol je promjenjiv ovisno o smjernicama Stožera civilne zaštite IŽ , ZZJZ ,nacionalnog stožera RH, Ministarstva znanosti i obrazovanja RH i Vlade RH.

Dana 29.04.2020 god ZZJZ izdaje upute ( prijedlog) i smjernice za suzbijanje epidemije COVID 19 u svrhu popuštanja epidemioloških mjera i ponovnog postepenog otvaranja ustanova ranog i predškolskog odgoja u kojima je osigurana mogućnost zbrinjavanja djece, odnosno u vrtićima koji imaju sve potrebne uvjete za prihvat djece.

Obzirom na prostorne, tehničke, organizacijske mogućnosti, kao i ljudske resurse te temeljem Sigurnosno preventivnog programa DV-SI „ Rin Tin Tin“ izrađen je ovaj Protokol koji će se primjenjivati dok su mjere bilo koje vrste a vezane za pandemiju COVID 19 na snazi. Ovisno o popuštanju mjera moguće je prilagođavati smjernice ovog dokumenta.

Za provođenje postupaka iz Protokola odgovorni su svi dionici u radu vrtića za vrijeme trajanja Pandemije i mjera kao i roditelji korisnici vrtića u navedenom periodu.

Vrtić je dužan izraditi Plan i Program rada u odgojno obrazovnom procesu za vrijeme trajanja Pandemije i u vrijeme rada na ovakav način. Plan i program rada Ustanove biti će sastavni dio Godišnjeg plana i programa rada za pedagošku 2019./20 koja traje do 31.kolovoza 2020. a i dalje ako to bude bilo potrebno.

2. PRILOZI MJERA I UPUTA ZA PREVENCIJU I SUZBIJANJE EPIDEMIJE COVIDA 19

ZA USTANOVE RANOG I PREDŠKOLSKOG ODGOJA HZJZ,STOŽERA IŽ,MINISTARSTVA ZNANOSTI I OBRAZOVANJA I VLADE RH te INTERNI DOKUMENTI VRTIĆA KOJI SE PRILAŽU UZ SIGURNOSNO PREVENTIVNI PROGRAM VRTIĆA

(na poveznici <http://www.rintintin.hr/uploads/files/SPP_RTT_2016_finale_cro.pdf>)

te slijedeće poveznice:

- [www.pula.hr](http://www.pula.hr)

- [www.zzjziz.hr](http://www.zzjziz.hr)

- <file:///C:/Users/Notebook2/Desktop/COVID%2019/Upute-vrtici-i-skole-29-4-2020-finalno.pdf>

* <https://drive.google.com/file/d/160N8udiXhv3YcN6DNGJ4tWxeJJkB6CB3/view?usp=drivesdk>
* <https://www.zzjziz.hr/index.php?id=275>
* <https://www.zzjziz.hr/index.php?id=290>
* <http://zzjziz.hr/fileadmin/user_upload/pdf/2020/NOVOSTI/Prevenzione_dell__epidemia_della_malattia_causata_dal_nuovo_coronavirus_COVID-19.pdf>
* <https://www.zzjziz.hr/fileadmin/user_upload/slike/novosti/2020/KORONAVIRUS/new/unnamed.png>
* <https://vlada.gov.hr/?id=28862&pregled=1&datum=Fri%20Feb%2028%202020%2018:03:29%20GMT+0100%20(Central%20European%20Standard%20Time>
* <https://mzo.gov.hr/>

INTERNE UPUTE, LISTE, PROTOKOLI VRTIĆA

( sve Upute, liste, protokoli i dokumentacija čuvaju se u Ustanovi u zasebnom registratoru)

* Upute o dolasku djelatnika u dječji vrtić
* Tjedna evidencijska lista dolazaka djelatnika u dječji vrtić
* Upute o dovođenju djeteta u dječji vrtić
* Tjedna evidencijska lista dolazaka djece u dječji vrtić
* Upute i način čišćenja i dezinfekcije unutarnjeg i vanjskog prostora, i igračaka
* Evidencijska lista provođenja dezinfekcije i čišćenja
* Upute dostave i isporuke hrane / dobavljačima
* Evidencijska lista dostave i prihvata hrane
* Upute za pranje ruku
* Evidencijska lista dezinfekcije i pranje ruku
* Lista, popis sredstava za čišćenje i dezinfekciju
* Evidencijska lista mjerenja tjelesne temperature djece i djelatnika
* Suglasnost roditelja za mjerenje tjelesne temperature djeci prilikom ulaska u ustanovu
* Upitnik za roditelje
* Izjava roditelja o dovođenju djeteta u vrtiić u posebnim uvjetima za vrijeme trajanja Pandemije COVID 19
* Pedagoška dokumentacija skupine
* Praćenje djeteta te prisutnost stručne suradnice pedagoginje u praćenju i vrednovanju odgojno obrazovnog rada i procesa

3. IMENOVANJE RADNE SKUPINE ZA PRAĆENJE I PREVENCIJU PREVENTIVNOG PROGRAMA I RADA COVID 19 VIRUSOM

Odgovorne osobe u popisu, dužne pratiti primjene ovog Protokola. Dužne su pravovremeno, racionalno i smireno postupati po uputama tijekom provođenja mjera prevencije i suzbijanja epidemije COVID 19, te u situaciji pojave zaraze korona virusom.

POPIS OSOBA:

1. Tamara Brussich, ravnateljica kontakt: +385993127842
2. Sanja Derocchi ,zdravstveni voditeljica kontakt: +385992327932
3. Laura Svorcan -Kostić, pravnca/tajnica kontakt: +385992327931
4. Sandra Brakus Brženda,sindikalna povjerenica, odgajateljica kontakt: +38598356784
5. Mika Grbić ,ekonom ustanove kontakt +385981741927

4. MJERE PREVENCIJE

Koronavirus uzrokuje virusnu bolest koja se manifestira simptomima sličnim gripi. Brzo se širi izravnim kontaktom sa zaraženom osobom ili životinjom, kapljičnim putem (kihanje, kašljanje), dodirom predmeta i površina izloženim virusu.

Sukladno tome preventivne mjere su:

1. pranje ruku
2. izbjegavanje kontakta sa životinjama
3. uporaba maramica za brisanje nosa
4. pokrivanje nosa i usta tijekom kihanja, kašljanja
5. nošenje maske
6. konzultacija liječnika
7. uporaba dezinfekcijskih sredstava za ruke
8. poznavanje simptomatologije
9. oglašavanje mjera plakatima
10. prozračivanje prostorija i boravak na otvorenom prostoru
11. socijalno distanciranje\* ( socijalno distanciranje u vrtiću provodi se strogo među odraslima a s djecom koristeći metode odgojno obrazovnog rada potičući ih na isto, temeljem odgojno obrazovnog procesa i edukacijom primjerenom dobi djeteta, individualiziranim, individualnim i grupnim pristupom )

Simptomi prepoznavanja:

1. kašalj
2. temperatura
3. grlobolja
4. curenje iz nosa
5. otežano disanje
6. kratak dah
7. drhtavica

(naglasak je posebno obraćanje pozornosti na simptome respiratorne infekcije)

3.1. EDUKACIJA I INFORMIRANJE DJELATNIKA

* Djelatnici su upoznati putem materijala koje smo pripremili i dali u papirnatom i elektronskom obliku.
* Djelatnici su dobili jasne upute te sve potrebna obrazloženja temeljem službenih dokumenata.
* Odgojitelji su upoznati s dokumentima i preporukama te svjesni načina rada u posebnim uvjetima, moraju se pridržavati mjera i Protokola o postupanju
* Odgojno obrazovni rad je opisan u Planu rada Ustanove za vrijeme trajanja Pandemije te u pedagoškoj dokumentaciji odgojitelja odnosno skupine

Svaki djelatnik treba se pridržavati sljedećih uputa:

1. smanjivanje fizičkog kontakta s djecom / osim odgojitelja NITKO ne smije doći u kontakt sa djecom
2. nošenje zaštitne maski po preporuci ZZJZIŽ ( tehničko i kuhinjsko osoblje obvezno, odgojitelji po vlastitom nahođenju, no preporuka je da ju koriste )
3. kontroliranje pranja ruku djece i temeljito pranje ruku te dezinfeciranje i brisanje papirnatim ručnicima svaka skupina u sanitarnom čvoru kojeg koristi sama
4. dnevna osobna higijena djelatnika i djece
5. uporaba dezinfekcijskih sredstava za ruke
6. pridržavanje uputa od strane kriznog stožera te ZZJZIŽ
7. ograničavanje kontakata u slobodno vrijeme, smanjivanje na nužne obiteljske kontakte ( djeca i djelatnici )
8. u slučaju zaraze ili sumnje na zarazu slijediti Protokol
9. provoditi mjere socijalnog distanciranja u vrtiću
10. što više boraviti na otvoreom prostoru
11. redovito provjetravanje prostorija u kojima se boravi
12. zabranjen izlaz iz vrtića i dvorišta vrtića za djecu ( šetnje )
13. u slučaju povišene temperature djeca i/ili djelatnici se trenutno odvajaju od ostalih u sobu/prostor za izolaciju
14. djelatnici smiju se kretati isključivo temeljem plana ( u prilogu )
15. roditelji i ostali koji nisu obuhvaćeni procesom rada ne smiju ulaziti u prostore vrtića

3.2. UPORABA DEZINFEKCIJSKIH SREDSTAVA I ZAŠTITNE OPREME

Za dezinfekciju radnih površina, stolova, kvaka, prekidača, igračaka i sanitarnih čvorova te ostalih površina koristi se otopina Blutoxola pripremljena prema uputama proizvođača za određenu kvadraturu. Površine koje su izložene češćem dodiru prebrisavaju se nakon ulaska djece u ustanovu te naknadno svaka 2h.

Dezinficijeska barijera treba biti natopljena otopinom Izosan-a.

Sredstvo za dezinfekciju ruku ( Plivasept blue ) potrebno je nanijeti u količini od 1-2 ml na suhe i čiste dlanove te utrljati između prste dok se sredstvo ne osuši, ne ispirati ruke.

Masku koristiti: odgojitelji opcionalno, tehničko osoblje obavezno kod podjele obroka i kod čišćenja, dok su djeca u vrtiću.

U slučaju pojave zaraze u izolacijsku sobu/prostor pristupiti u zaštitnom odijelu s maskom, rukavicama, zaštitnom kapom i zaštitnim naočalama.

Pri ulasku u ustanovu svaki zaposlenik prolazi kroz dezinficijensku barijeru obuva radnu obuću odlazi u najbliži sanitarni čvor pere ruke tekućim sapunom i vodom ,briše ih papirnatim ubrusom ,odlazi u garderobu, oblači radnu odjeću i ponovo pere i dezinficira ruke .

Radna odjeća se odlaže za pranje svaki dan na kraju radnog dana. Vrtićka praona pere, suši i glača radnu odjeću. Posteljina koju koriste djeca mijenja se dva puta na tjedan, pere se, suši i glača u praoni vrtića.

Svaki zaposlenik pri samom ulasku dezinficira svoj mobitel i odlaže ga u garderobni ormarić. Maska se nosi opcionalno i prema uputama, rukavice se ne preporučuju nego pranje i dezinfekcija ruku prije i poslije svake radnje, osim u onim poslovima gdje je drugim Pravilnicima tako određeno.

3.3. IZOLACIJSKA SOBA / prostorija

U slučaju sumnje na zarazu korona virusom osobu je potrebno što žurnije odvojiti od ostalih osoba (djece ili odraslih) u posebnu prostoriju koja će biti izolirana od drugih prostora gdje se kreću djeca . U nju smiju ući samo osobe zadužene za rizične situacije u propisano zaštićene.

4. PROTOKOL POSTUPANJA U SITUACIJI ZARAZE KORONAVIRUSOM

Temeljem Sigurnosno preventivnog programa te mjera nadležnih instiucija.

Koraci postupanja:

1. održati staloženost i smirenost
2. obavijestiti telefonski, odgovornu osobu, obiteljskog liječnika, epidemiologa ZZJZIŽ
3. član/ice radne skupine, propisno zaštićene, odvode dijete u izolacijsku sobu/prostoriju
4. obavijestiti roditelje djeteta sa simptomima
5. obavijestiti Osnivača
6. obavijestiti ostale roditelje djece u skupini
7. obavijestiti nadležnu instituciju i postupiti prema uputama

5. MJERE ČIŠĆENJA PROSTORA- IZOLACIJSKE SOBE, ČIŠĆENJE PROSTORA

Za čišćenje potrebno je pripremiti:

* rukavice
* zaštitne maske
* zaštitne ogrtače / po potrebi
* galoše / po potrebi
* zaštitne kape / po potrebi
* krpe / papirnati ručnici za kvake i druge dodirne površine
* sredstva za čišćenje / deterdžente i dezinficijens
* kante
* perač poda za suho i mokro čišćenje
* zabranjeno je korištenje metli i usisivača

Upute za čišćenje ( stoji u uputi za tehničko osoblje)

* Prije nego započnete s čišćenjem, stavite kiruršku masku i rukavice, izbjegavajte dodirivanje lica i očiju tijekom čišćenja.
* Držite prozore otvorenima da se prostor provjetrava
* Očistite pod deterdžentom te nakon toga dezinficirajte prema uputama proizvođača za pripremu sredstava za dezinfekciju.
* Očistite toalete, uključujući WC školjku i sve dostupne površine u toaletu deterdžentom te nakon toga dezinficirajte.
* Nemojte koristiti pakiranje s raspršivačem za nanošenje dezinfekcijskog sredstva jer može doći do prskanja koje mogu dalje širiti virus.
* Uklonite posteljinu, jastučnice, deke i druge tkanine te ih operite. Za pranje koristite perilicu rublja (program na 90°C) i deterdžent za pranje rublja. Ako nije moguće tkaninu prati na 90°C, treba koristiti proizvode za dekontaminaciju tkanina.
* Ako se osoba još uvijek testira na COVID-19, nemojte koristiti madrace, jastuke, tepihe ili jastuke koje je koristila ta osoba dok se ne utvrdi da nije zaražena.
* Ponovite čišćenje i dezinfekciju poda počevši od jednoga kraja prostorije do drugog. Izbjegavajte prelazak s područja koje nije očišćeno na očišćeno područje kako ne biste ponovno kontaminirali očišćeno područje.
* Ubacite sve krpe te ostali otpad koji je nastao tijekom čišćenja u plastične vreće.
* Skinite rukavice i ubacite ih u plastičnu vreću te operite ruke sapunom i vodom.
* Skinite kiruršku masku i ubacite ju u plastičnu vreću te operite ruke sapunom i vodom.
* Sav otpad nastao tijekom čišćenja treba odvojiti od ostalog otpada i odložiti ga što je prije moguće u kante gdje se i inače odlaže otpad.
* Istuširajte se i presvucite odjeću odmah nakon čišćenja.
* Ostavite prozor otvoreni i/ili ventilaciju uključenom da se prostorija temeljito prozrači.

Aktivne tvari za dezinfekciju COVID-19

Deterdžent i voda dovoljni su za generalno čišćenje iz predostrožnosti.

S obzirom da je COVID-19 novi virus, ne postoje istraživanja koja ispituju djelotvornost aktivnih tvari specifično za taj virus već je djelotvornost navedenih aktivnih tvari ispitana na ostalim koronavirusima. Od aktivnih tvari navedenih niže, sredstva na bazi etanola i natrijeva hipoklorita (nalazi se u izbjeljivaču) široko su dostupna i van laboratorija i bolničkih ustanova.

Prilikom korištenja sredstava za čišćenje važno je:

1. Pridržavati se uputa za korištenje koje je naveo proizvođač sredstva
2. Izbjegavati kontakt sredstva s očima i kožom te držati dalje od dohvata djece
3. Ne miješati različita sredstva za čišćenje te provjetravati prostorije u kojima se koristi sredstvo za čišćenje
4. Za dezinfekciju kontaminiranih površina ili materijala izbjegavati uporabu raspršivača, proučiti kontaktno vrijeme te ostaviti da sredstvo djeluje sukladno uputama proizvođača
5. Dezinfekcija se izvodi registriranim dezinfekcijskim sredstvom koje djeluje na viruse prema uputama proizvođača, a Europski centar za prevenciju i kontrolu bolesti (ECDC) preporučuje sredstva na bazi slijedećih aktivnih tvari:

* Etanol
* Natrijev hipoklorit
* Glutaraldehid
* Izopropanol
* Benzalkonijev klorid
* Natrijev klorit

Aktivna tvar i koncentracija

* Natrijev hipoklorit (0,05 - 0,5%)
* Etanol (70%)
* Glutaraldehid (2%)
* Izopropanol (50%)
* Povidon-jod (10%, 1% joda)
* Benzalkonijev klorid (alkil dimetil benzil amonijev klorid) (0,05%)
* Natrijev klorit (0,23%)

6. SURADNJA SA ZAVODOM ZA JAVNO ZDRAVSTVO IŽ

Sve informacije koje su potrebne za reagiranje u kriznoj situaciji u svezi s koronavirusom mogu se dobiti na broj ZZJZIŽ i dežurnog epidemiologa na broj mobitela ***099/529 44 55***. Ukoliko postoji nedoumica u vezi postupanja u kriznoj situaciji također se mogu kontaktirati ovi brojevi. Suradnja sa ZZJZIŽ je na dnevnoj bazi u slučaju potrebe ili nedoumica, to čini Zdravstvena voditeljica ili Ravnateljica.

Zdravstvena voditeljica će sukladno preporukama nutricionista sastavljati jelovnike te voditi zdravstvene kartone djece koja pohađaju vrtić u posebnim uvjetima

7. SURADNJA I INFORMIRANJE RODITELJA

Radna skupina treba pravovremeno informirati roditelje putem oglasnih ploča, plakata, letaka, društvenih mreža, web stranice vrtića te elektronskom poštom, telefonski i osobno ( poštujući socijalnu distancu ) vezano za eventualne promjene u načinu rada ili eventualnog zatvaranja zbog pojave zaraze, kao i o psihofizičkom stanju djeteta. Roditelji su dužni obavijestiti vrtić ukoliko su neki od članova obitelji hospitalizirani ili su u samoizolaciji kod kuće zbog rizičnih kontakata te informaciju proslijediti epidemiologu.

Roditelji su dužni pridržavati se mjera koje će im biti dostavljene prije ulaska u vrtić za vrijeme rada u posebnim uvjetima.

8. PRAĆENJE SLUŽBENIH OBJAVA IZ NADLEŽNIH DRŽAVNIH INSTITUCIJA

DV-SI“ Rin Tin Tin „ svakodnevno će pratiti tijek razvoja situacije u državi, držati se svih informacija i uputa državnih institucija i službi te u skladu s njima postupati. Isto tako, davati će informacije o epidemiološkom stanju djece u zajednici.

9. ZAKLJUČAK

Ovaj protokol stupa na snagu Odmah, Odlukom ravnateljice i svi djelatnici obvezni su postupati u skladu s njim.

Protokol izradila: ravnateljica:

Sanja Derocchi, zdravstvena voditeljica Tamara Brussich

………………………………… ………………….